
	Številka: 35022-12/2026-2560-4

	Ljubljana, 5. 10. 2026

	

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Soglasje k pobudi Občine Brežice za načrtovanje v območjih državnih prostorskih načrtov za letališče Cerklje ob Krki in avtocesto na odseku Krška vas-Obrežje – predlog za obravnavo

	1. Predlog sklepov vlade:

	Na podlagi tretjega odstavka 89. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) je Vlada Republike Slovenije na ……… seji dne …….…. sprejela naslednji 

S K L E P:

1. Vlada Republike Slovenije je izdala Občini Brežice soglasje za pripravo občinskega prostorskega izvedbenega akta v območju državnega prostorskega načrta, sprejetega z Uredbo o državnem prostorskem načrtu za Letališče Cerklje ob Krki (Uradni list RS, št. 73/08, 23/12 in 50/12), na zemljiščih oziroma delih zemljišč s:
· parc. št. 4348/1, 4349/3 in 4349/4, vsa k. o. Krška vas (1301), in
· parc. št. 1/405, 1/406, 207/9 in 238/2, vsa k. o. Trnje (1298).

2. Vlada Republike Slovenije je izdala Občini Brežice soglasje za pripravo občinskega prostorskega izvedbenega akta v območju državnega prostorskega načrta, sprejetega z Uredbo o lokacijskem načrtu za avtocesto na odseku Krška vas-Obrežje (Uradni list RS, št. 34/01, 23/02 in 50/12), na zemljiščih oziroma delih zemljišč s parc. št. 64/8, 66/3, 66/4, 66/9, 66/10, 66/11, 66/12, 66/13, 67/1, 68/2, 68/20, 69/1, 69/5, 69/6, 69/7, 70/5, 70/26, 70/27, 70/38, 70/40, 70/41, 70/42, 70/43, 70/44, 1882/54, 1898/8, 1921, 2586, 2588 in 2597, vsa v k. o. Čatež (1306).

3. Občina Brežice po sprejemu občinskega prostorskega akta, s katerim bo načrtovala v območju državnih prostorskih načrtov iz 1. in 2. točke tega sklepa, pošlje izvod tega akta Vladi Republike Slovenije.

4. Ta sklep se objavi v prostorskem informacijskem sistemu.
                    
                    mag. Janja Garvas
GENERALNA SEKRETARKA


Prejmejo: 
1. Občina Brežice (obcina.brezice@brezice.si), Cesta prvih borcev 18, 8250 Brežice;
2. Ministrstvo za okolje in prostor (gp.mop@gov.si): Direktorat za prostor, graditev in stanovanja;
3. Ministrstvo za obrambo (glavna.pisarna@mors.si): Direktorat za logistiko;
4. Ministrstvo za infrastrukturo in energetiko (gp.mzie@gov.si): Direktorat za ceste in cestni promet, Direktorat za letalski in pomorski promet;
5. DARS d.d. (gp@dars.si).

V vednost: 
1. Ministrstvo za finance (gp.mf@gov.si);
2. Služba Vlade Republike Slovenije za zakonodajo (gp.svz@gov.si);
3. Urad Vlade Republike Slovenije za komuniciranje (gp.ukom@gov.si).

	2. Osebe, odgovorne za strokovno pripravo in usklajenost gradiva:

	· mag. Polona RIFELJ, ministrica za okolje in prostor, 
· Peter LOVŠIN, državni sekretar,
· mag. Aša ROGELJ, vršilka dolžnosti generalne direktorice Direktorata za prostor, graditev in stanovanja,
· Boštjan JEREBIC, vodja Sektorja za prostorske akte,
· mag. Renata GORJUP, sekretarka.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve. 

Občina Brežice želi v sklopu izdelave sprememb in dopolnitev občinskega prostorskega načrta na treh enotah, ki ležijo v območjih dveh DPN, spremeniti namensko rabo prostora tako, da bo lahko umestila turistično informacijski center ob južnem vstopu v Brežice in določila trajno varovana in druga kmetijska zemljišča na drugih dveh lokacijah. Z načrtovanjem posega občina v delu tudi v območje veljavnih DPN za letališče Cerklje ob Krki in za avtocesto na odseku Krška vas-Obrežje, za kar mora pridobiti soglasje vlade, kot določa 89. člen ZUreP-3.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/



	7.b Predstavitev ocene finančnih posledic pod 40.000 EUR:
Gradivo nima finančnih posledic.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Razlogi za neobjavo: 
· Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. 
S sprejemom tega sklepa Vlada RS  občini dovoli načrtovanje v območju državnega prostorskega izvedbenega akta.

	
mag. Polona  RIFELJ
MINISTRICA






Priloge:
· JEDRO GRADIVA 1: Obrazložitev. 

JEDRO GRADIVA 1:


O B R A Z L O Ž I T E V

SKLEPA VLADE REPUBLIKE SLOVENIJE


I.	UVOD


Pravna podlaga za izdajo soglasja k pobudi Občine Brežice za načrtovanje  v območju državnega prostorskega načrta

Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt (med te sodi tudi sklep o lokacijski preveritvi) v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

Veljavnost državnih prostorskih aktov, ki so bili sprejeti na podlagi pretekle zakonodaje, določa ZUreP-3 v 293. členu. 

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve. 


II.	VSEBINSKA OBRAZLOŽITEV POGLAVITNIH REŠITEV POBUDE OBČINE
	

1.	Postopek

Občina Brežice (v nadaljnjem besedilu: občina) je z dopisom št. 3504-1/2021 z dne 27. 1. 2026 (?) na Vlado RS posredovala pobudo za izdajo soglasja za načrtovanje prostorskih ureditev lokalnega pomena v območju državnih prostorskih načrtov za letališče Cerklje ob Krki in avtocesto na odseku Krška vas-Obrežje.

Ministrstvo za okolje vire in prostor (v nadaljnjem besedilu: ministrstvo) je prejelo pobudo občine s strani Generalnega sekretariata Vlade RS v nadaljnje reševanje dne 25. 8. 2026 (št. dokumenta 35000-18/2026/2 z dne 25. 8. 2026). Gradivo pobude občine je bilo dopolnjeno dne 11. 9. 2026.


2.	Ugotovitve

Občina je v postopku priprave šestih sprememb in dopolnitev občinskega prostorskega načrta (v nadaljnjem besedilu: SD OPN 6), s katerimi želi na delih območij državnih prostorskih načrtov umestiti turistično informacijski center ob južnem vstopu v Brežice ter določiti trajno varovana in druga kmetijska zemljišča.
Z načrtovanimi ureditvami posega občina v delu tudi v območji veljavnih državnih prostorskih  izvedbenih aktov, ki se urejata na podlagi Uredbe o državnem prostorskem načrtu za Letališče Cerklje ob Krki (Uradni list RS, št. 73/08, 23/12 in 50/12) in Uredbe o lokacijskem načrtu za avtocesto na odseku Krška vas-Obrežje (Uradni list RS, št. 34/01, 23/02 in 50/12).

2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine

Občina v sklopu izdelave SD OPN 6 načrtuje spremembo namembnosti prostora na treh območjih, ki ležijo na območju dveh veljavnih DPN:

1. del območja DPN letališče Cerklje ob Krki – ČN Krška vas
Za obravnavano območje iz DPN Cerklje ob Krki, ki ga v predlogu SD OPN 6 predstavlja enota urejanja prostora OB-18, se predlaga sprememba namenske rabe, iz območja stavbnih zemljišč za potrebe okoljske infrastrukture v kmetijsko namensko rabo, saj površine niso več potrebne niti smiselne za gradnjo z DPN načrtovane čistilne naprave. Za enoto urejanja prostora OB-18 se v SD OPN 6 predlaga sprememba namenske rabe prostora iz O – območja okoljske infrastrukture v KT – trajno varovana kmetijska zemljišča. Meja enote urejanja prostora OB-18 ostane kot je opredeljena v OPN Brežice. 
Ob pripravi DPN za letališče Cerklje ob Krki se je razvilo vprašanje odvajanja odpadnih komunalnih vod iz letališča in vojašnice. Zaradi navedenega se je z DPN za letališče Cerklje ob Krki določilo območje za čistilno napravo v bližini naselja Krška vas z iztokom v reko Savo. Naselje Krška vas se v skladu z določili operativnega programa odvajanja in čiščenja odpadnih voda v občini Brežice rešuje tako, da se kanalizacijsko priključuje na centralno čistilno napravo Mostec. Iz navedenega lokacija tik ob naselju ni več smiselna, občina pa v predlogu SD OPN 6 predvideva novo lokacijo ČN med naseljema Račja vas in Župeča vas, z iztokom v reko Krko.  

2. del območja DPN za letališče Cerklje ob Krki - Trnje
Za obravnavano območje, ki ga v predlogu SD OPN 6 predstavlja enota urejanja prostora OB-19,  občina predlaga sprememba namenske rabe iz območja za obrambo (f) v namensko rabo za turizem (BT). Občina Brežice ima odlično geostrateško lego in odlične naravne danosti, kar je osnovni pogoj za razvoj turizma. Brežice so že stoletja staro stičišče osrednjih in južno evropskih poti. Bližina hrvaške prestolnice in dobre prometne povezave s Hrvaško pomenijo vrata Slovenije proti Balkanu. Dobro čezmejno sodelovanje je plod večletnega truda, vzajemnega spoštovanja in dobrega sosedstva. Obmejne občine se povezujejo pri turističnih projektih. Načrtovane širitve civilnega letališča, HE Mokrice in druge ureditve ponujata Brežicam nove možnosti razvoja, zato želi občina ob južnem vstopu v mesto umestiti turistično informacijski center, ki je za razvoj turizma ključnega pomena. Območje, ki je bilo z DPN določeno za potrebe obrambe, ni več potrebno oziroma perspektivno. 

3. del območja DPN AC Krška vas-Obrežje / Čatež ob Savi
Nekdanje stavbe na obravnavanem območju DPN za avtocesto Krška vas – Obrežje, ki ga v predlogu SD OPN 6 predstavlja del enote OB-28 v predelu severno od deviacije ceste Grič - Čatež 1-5B, niso več predvidene za spremembo namembnosti. Upravljalec avtoceste je objekte odstranil, saj se je njegova investicijska namera spremenila. Stavbe so bile prvotno predvidene za skladiščenje in vzdrževalno službo DARS, zadnja stavba je bila odstranjena leta 2012. Obravnavani prostor se po dejanski rabi uporablja kot kmetijsko zemljišče in se želi tudi naprej uporabljati za potrebe travniško/pašniške površine. 

2.2. Predhodna usklajenost načrtovanja občine z upravljavcem prostorskih ureditev državnega pomena oziroma pobudnikom

Občina je vsebino načrtovanja v območju DPN za avtocesto Krška vas-Obrežje v skladu z drugim odstavkom 89. člena ZUreP-3 predhodno uskladila z upravljavcem avtoceste, DARS d.d. (št. dopisa 8.1.11./2025-PTPP/VD-2937 z dne 9. 9. 2025).

Z Ministrstvom za obrambo kot pobudnikom je občina uskladila vsebino načrtovanja na območju DPN za letališče Cerklje ob Krki, v povezavi z nadomestno lokacijo čistilne naprave in z DPN načrtovano lokacijo naprav in sredstev za nadzor prometa zunaj območja letališča (dopis št. 478-81/2024-4 z dne 29. 8. 2024 in dopis št. 350-9/2023-15 z dne 13. 01. 2026).


3.	Obrazložitev sklepa

Ministrstvo za okolje in prostor je preverilo skladnost občinske pobude s prostorskimi ureditvami, ki so predmet obeh predmetnih državnih prostorskih načrtov. Preverilo je zemljišča, ki jih je občina navedla v pobudi, z vidika potreb po poseganju nanje, po predhodni vsebinski uskladitvi občinske pobude z upravljavcem avtoceste na odseku Krška vas-Obrežje in pobudnikom priprave DPN za letališče Cerklje ob Krki.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu s prostorskimi ureditvami, ki so predmet obeh državnih prostorskih načrtov, in s tem izpolnjeni pogoji za izdajo soglasja k pobudi Občine Brežice.

